EkBass/fiwiki-20250220-pages-articles huggingface dataset:
Laganás

Laganás () on Kreikan kylä sekä samanniminen Zákynthoksen kunnan kunnallisyksikkö (Δημοτική Ενότητα Λαγανά, Dimotikí Enótita Laganá) ja entinen itsenäinen kunta. Se sijaitsee Zákynthoksen saarella, Zákynthoksen alueyksikössä Jooniansaarten alueella. Koko kunnallisyksikön väkiluku on 6 986 ja varsinaisen Laganáksen kylän väkiluku 729 (vuonna 2011). pienoiskuva|vasen|Laganáksen satamaa. Laganáksen kylä sijaitsee Zákynthoksen etelärannikolla Laganáksenlahden rannalla noin kahdeksan kilometriä lounaaseen Zákynthoksen kaupungista. Laganáksen kunnallisyksikkö käsittää saaren eteläpään. Alue tunnetaan rannastaan, joka on valekarettikilpikonnien pesimäaluetta. Kunnallisyksikön suurimmat asutukset ovat on Mouzákin ja Lithakián kylät. Laganás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Arkádioin, Artemisían ja Elátian kanssa, jolloin se muuttui uuden kunnan kunnallisyksiköksi. == Kunnallisyksikön osat == Laganáksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agalás Agalás 323 Ái Giánnis 8 Ámpelos 2 Stimiés 9 Kalamáki Kalamáki 890 Margaraíika 303 Pefkákia 0 Kerí Apeláti 35 Kerí 469 Límni Keríou 253 Marathiás 31 Lithakiá Lithakiá 1 307 Mouzáki Mouzáki 1 702 Pantokrátoras Laganás 729 Pantokrátoras 925 Yhteensä: 6 986 == Lähteet == == Aiheesta muualla == Luokka:Jooniansaarten entiset kunnat Luokka:Jooniansaarten kylät Luokka:Zákynthos
Margaríti

Margaríti () on Kreikan kylä sekä samanniminen Igoumenítsan kunnan kunnallisyksikkö (Δημοτική Ενότητα Μαργαριτίου, Dimotikí Enótita Margaritíou) ja entinen itsenäinen kunta. Se sijaitsee Thesprotian alueyksikössä Epeiroksen alueella. Koko kunnallisyksikön väkiluku on 2 491 ja varsinaisen Margarítin kylän väkiluku 692 (vuonna 2011). Margarítin kylä sijaitsee linnuntietä noin 9 kilometriä koilliseen Párgasta ja noin 23 kilometriä kaakkoon Igoumenítsan kaupungista. Margarítin kunnallisyksikkö käsittää Igoumenítsan kunnan kaakkoisosan. Margaríti oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Igoumenítsan kuntaan yhdessä Parapótamoksen, Pérdikan ja Sývotan kanssa, jolloin se muuttui uuden kunnan kunnallisyksiköksi. == Kunnallisyksikön osat == Margarítin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Elefthéri Elefthéri (Elefthério) 222 Pyrgí 50 Kartéri Kartéri 248 Katavóthra Katavóthra 250 Milokokkiá 13 Margaríti Kalodíki 18 Margaríti 692 Palaiókastro 73 Mazarakiá Kódra 18 Mazarakiá 455 Pánaina 0 Mesovoúni Mesovoúni 159 Spatharaíoi Mórfi 202 Spatharaíoi 91 Yhteensä: 2 491 == Lähteet == Luokka:Epeiroksen entiset kunnat Luokka:Epeiroksen kylät Luokka:Igoumenítsa
Methóni (Messenia)

Methóni () on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Μεθώνης, Dimotikí Enótita Methónis) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 598 ja varsinaisen Methónin kylän väkiluku 1 103 (vuonna 2011). Methónin kylä sijaitsee Messenian etelärannikolla Joonianmeren rannalla noin 11 kilometriä etelään Pýloksen kaupungista. Antiikin aikana paikalla ollut kaupunki tunnettiin nimellä Mothone.Pausanias: Kreikan kuvaus 4.35. Methónin nähtävyyksiin kuuluu muun muassa venetsialaisaikainen, 1200-luvulla rakennettu Methónin linna, joka on yksi koko Välimeren alueen suurimmista. Methónin kunnallisyksikkö käsittää alueen Pýlos-Néstoraksen kunnan eteläosassa. Kunnallisyksikköön kuuluvat myös Schízan, Sapiéntzan ja Agía Marínan saaret. Alueen muihin nähtävyyksiin kuuluvat muun muassa Pyhän Onoufrioksen kallioon kaiverretut katakombit noin kolme kilometriä kylästä pohjoiseen. Methóni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Methónin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Evangelismós Amouláki 11 Dentroúlia 0 Evangelismós 259 Kamária 109 Kavourianó 24 Paliálona 5 Foiníki Foiníki 97 Lámpes 6 Foinikoúnta Agía Marína (saari) 0 Anemómylos 22 Chounákia 25 Foinikoúnta 592 Grizókampos 25 Loútsa 13 Schíza (saari) 0 Kainoúrgio Chorió Kainoúrgio Chorió 22 Varákes 32 Lachanáda Asprochórti 9 Lachanáda 138 Nerantziés 0 Methóni Gefýri 16 Kokkiniá 13 Kritiká 4 Methóni 1 103 Sapiéntza (saari) 2 Tápia 71 Yhteensä: 2 598 == Lähteet == == Aiheesta muualla == Luokka:Peloponnesoksen entiset kunnat Luokka:Peloponnesoksen kylät Luokka:Pýlos-Néstoras
Néstoras

Néstoras (; virallisesti Δημοτική Ενότητα Νέστορος, Dimotikí Enótita Néstoros) on yksi Pýlos-Néstoraksen kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 5 042 (vuonna 2011). Néstoras käsittää Pýlos- Néstoraksen kunnan pohjoisosan. Kunnallisyksikön suurin asutus on Chóran kaupunki. Alue on saanut nimensä niin kutsutusta Nestorin palatsista eli mykeneläisaikaisen Pyloksen palatsikeskuksesta ja kaupungista, jonka arkeologinen kohde sijaitsee Chóran lähellä. Néstoras oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Methónin, Papafléssaksen ja Pýloksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Néstoraksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ampelófyto Ampelófyto 263 Chóra Chóra 3 454 Stylianós 44 Flesiás Flesiás 73 Koryfásio Koryfásio 459 Pisáski 12 Metaxáda Metaxáda 109 Potamiá 0 Stavrós 0 Myrsinochóri Myrsinochóri 190 Palaió Loutró Palaió Loutró 13 Romanós Petrochóri 135 Romanós 290 Yhteensä: 5 042 == Lähteet == Luokka:Peloponnesoksen entiset kunnat Luokka:Pýlos-Néstoras
Plataiés

Plataiés (, myös Plateés; ) on Kreikan kylä sekä samanniminen Thívan kunnan kunnallisyksikkö (Δημοτική Ενότητα Πλαταιών, Dimotikí Enótita Plataión) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 4 908 ja varsinaisen Plataiéen kylän väkiluku 944 (vuonna 2011). Plataiéen kylä sijaitsee linnuntietä noin 14 kilometriä etelälounaaseen Thívan kaupungista. Kylän aiempi nimi oli Kókla (Κόκλα). Se nimettiin uudelleen vuonna 1916 lähellä sijainneen antiikin aikaisen Plataiain kaupungin mukaan. Plataiéen kunnallisyksikkö käsittää Thívan kunnan eteläosan. Sen suurimmat asutukset ovat Kaparéllin ja Léfktran kylät. Kunnallisyksikön eteläosassa Korintinlahden rannalla sijaitsee Paralía Livadóstraksen kylä. Plataiés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thívan kuntaan yhdessä Thísvin ja Vágian kanssa, jolloin se muuttui uuden kunnan kunnallisyksiköksi. == Kunnallisyksikön osat == Plataiéen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Kaparélli Ágios Vasíleios 100 Kalamáki 7 Kaparélli 1 756 Léfktra Léfktra 1 019 Paralía Livadóstras (Livadóstra) 72 Loutoúfi Loutoúfi 337 Melissochóri Melissochóri 670 Plataiés Moní Agías Triádos (luostari) 3 Plataiés 944 Yhteensä: 4 908 == Lähteet == Luokka:Keski-Kreikan entiset kunnat Luokka:Keski-Kreikan kylät Luokka:Thíva
Pórto Katsíki

thumb|280px|Pórto Katsíkin ranta. Pórto Katsíki (, ”Vuohisatama”) on ranta Lefkaksen saarella Kreikassa. Se sijaitsee saaren lounaisrannikolla Lefkátaksen niemellä noin 45 kilometriä Lefkaksen kaupungista lounaaseen, lähellä Athánin ja Ágios Nikólaoksen kyliä. Pórto Katsíkin rannan pituus on noin 450 metriä ja sitä reunustavat jyrkät kalliot. Ranta on yksi Lefkaksen suosituimpia ja kuvauksellisimpia nähtävyyksiä ja luetaan usein koko Kreikan parhaimpien rantojen joukkoon. Rannalle pääsee autolla. Sinne järjestetään myös turistiretkiä veneillä Nydrístä ja Vasilikísta. Hieman pohjoisempana sijaitsee Egkremnoín ranta. == Lähteet == == Aiheesta muualla == Luokka:Kreikan rannat Luokka:Lefkas
Eino Haipus

Eino Haipus (30. tammikuuta 1910 Oulu – 2. maaliskuuta 2004Kuka kukin on 2005, s. 1196. Otava, Helsinki 2004.) oli suomalainen kapellimestari, alttoviulisti, säveltäjä ja musiikkipedagogi. Hän teki monipuolisen musiikkiuran ensin Helsingissä ja vuodesta 1953 lähtien Vaasassa. Haipus toimi Vaasan kaupunginorkesterin kapellimestarina 1953–1974, Kuula-opiston johtajana 1953–1975, Vaasan naiskuoron johtajana 1954–1964 ja mieskuoro Pohjan Miesten johtajana 1954–1969 ja 1973–1984. Hän sai musiikkineuvoksen arvonimen 1977.Haipus, Eino, Kuka kukin on 1978, WSOY 1978. Runeberg-projekti.Eino Haipus, Pohjalaiset musiikintekijät -sivusto, Vaasan kaupunginkirjasto- maakuntakirjasto. Viitattu 7.6.2016. Haipus opiskeli Helsingin konservatoriossa viulunsoittoa vuosina 1927–1934 ja uudelleen vuosina 1939–1948 muun muassa Heikki Kansasen, Arvo Hannikaisen ja Leo Funtekin johdolla.Toivo Haapanen ym. (toim.): Musiikin tietokirja (2. painos), s. 163 ja täydennysliite s. 20. Helsinki: Otava, 1957. Vuosina 1933–1953 Haipus toimi Helsingin kaupunginorkesterin alttoviulistina ja vuodesta 1946 alttoviulujen äänenjohtajana. Haipus antoi ensikonserttinsa alttoviulistina Helsingissä 1945 ja jatkoi Sibelius-Akatemiassa teoria- ja sävellysopintoja sekä kävi kapellimestarikurssin Leo Funtekin johdolla. Hän suoritti sävellysdiplominsa 1949 ja opiskeli orkesterinjohtoa vielä Salzburgissa Igor Markevitchin johdolla vuonna 1952. Vuosina 1952–1954 Haipus toimi viulunsoiton opettajana ja alkeistason kamariorkesterin johtajana Sibelius-Akatemiassa. Sitä ennen hän opetti musiikkia Kallion yhteiskoulussa ja Helsingin V yhteiskoulussa 1940-luvun lopulta 1950-luvun alkuvuosiin ja johti Malmin orkesteria 1951–1953. Vuosina 1950–1953 hän oli Fennia-jousikvartetin jäsen. Vuodesta 1953 Haipus tunnettiin keskeisenä henkilönä Vaasan musiikkielämässä. Hän johti kaupunginorkesteria vuoteen 1974 asti. Hän yhdisti kolme vaasalaista musiikkioppilaitosta Kuula-opistoksi ja toimi yli kaksi vuosikymmentä sen rehtorina ja opettajana. Haipus myös johti kahta vaasalaista kuoroa, Pohjan Miehiä ja Vaasan Naiskuoroa, sekä lähes kaksi vuosikymmentä Vaasan Oopperan esityksiä. Hänen puolisonsa Elsa Haipus toimi pianonopettajana ja avusti kaupunginorkesterin konserteissa.Historia, Wasa Sinfonietta. Viitattu 7.6.2016. Haipukselta on julkaistu nuotteina jousikvartetto D-duuri sekä kuorosävellyksiä ja kansanlaulusovituksia. ==Lähteet== ==Kirjallisuutta== *Haipus, Eino ja Laukkonen, Ilmari (toim.) 1999: Musiikki antaa ja ottaa. Musiikkineuvos Eino Haipuksen muistelmia. ISBN 952-91-1627-6. *Laukkonen, Ilmari 1990: Vaasan Orkesteriyhdistyksen kuusi vuosikymmentä 1930–1990. Vaasan Orkesteriyhdistys. Luokka:Suomalaiset alttoviulistit Luokka: Suomalaiset kapellimestarit Luokka:Suomalaiset musiikkipedagogit Luokka: Vuonna 1910 syntyneet Luokka: Vuonna 2004 kuolleet Luokka:Suomalaiset taidemusiikin säveltäjät
Sfakiótes

Sfakiótes (; virallisesti Δημοτική Ενότητα Σφακιωτών, Dimotikí Enótita Sfakiotón) on yksi Lefkaksen kunnan kunnallisyksiköistä ja entinen itsenäinen Kreikan kunta. Se sijaitsee Lefkaksen alueyksikössä Jooniansaarten alueella. Kunnallisyksikön väkiluku on 1 377 (vuonna 2011). Sfakióteen kunnallisyksikkö käsittää alueen Lefkaksen saaren pohjoisissa keskiosissa. Sen suurin asutus on Lazarátan kylä. Sfakiótes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Apollónioin, Elloménoksen, Karyán, Kálamoksen ja Kastóksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Sfakióteen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Asprogerakáta Asprogerakáta 98 Drymónas Drymónas 28 Exántheia Exántheia 170 Kávallos Kávallos 180 Lazaráta Lazaráta 526 Pinakochóri Pinakochóri 214 Spanochóri Spanochóri 161 Yhteensä: 1 377 == Lähteet == Luokka:Jooniansaarten entiset kunnat Luokka:Lefkas
Thísvi

Thísvi () on Kreikan kylä sekä samanniminen Thívan kunnan kunnallisyksikkö (Δημοτική Ενότητα Θίσβης, Dimotikí Enótita Thísvis) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 2 476 ja varsinaisen Thísvin kylän väkiluku 183 (vuonna 2011). Thísvin kylä sijaitsee linnuntietä noin 32 kilometriä länsilounaaseen Thívan kaupungista. Thísvin kunnallisyksikkö käsittää Thívan kunnan länsiosan. Sen suurin asutus on Domvraínan kylä. Thísvi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thívan kuntaan yhdessä Plataiéen ja Vágian kanssa, jolloin se muuttui uuden kunnan kunnallisyksiköksi. == Kunnallisyksikön osat == Thísvin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Chóstia Paralía 160 Pródromos 418 Domvraína Ágios Nikólaos 16 Domvraína 639 Moní Makariotíssis (luostari) 20 Ellopía Ellopía 398 Thísvi Órmos Agíou Ioánnou 7 Thísvi 183 Xironomí Alykí 279 Xironomí 356 Yhteensä: 2 476 == Lähteet == Luokka:Keski-Kreikan entiset kunnat Luokka:Keski-Kreikan kylät Luokka:Thíva
Vágia

Vágia () on Kreikan kaupunki sekä samanniminen Thívan kunnan kunnallisyksikkö (Δημοτική Ενότητα Βαγίων, Dimotikí Enótita Vagíon) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Kaupungin ja kunnallisyksikön väkiluku on 3 248 (vuonna 2011). Vágian kaupunki sijaitsee noin 13 kilometriä Thívan kaupungista länteen. Vágian kunnallisyksikkö käsittää alueen Thívan kunnan pohjoisosassa. Vágia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Thívan kuntaan yhdessä Plataiéen ja Thísvin kanssa, jolloin se muuttui uuden kunnan kunnallisyksiköksi. == Lähteet == Luokka:Keski-Kreikan entiset kunnat Luokka:Keski-Kreikan kaupungit Luokka:Thíva
Liana Orfei

Liana Orfei (s. 6. kesäkuuta 1937 San Giovanni in Persiceto) on italialainen näyttelijä ja sirkustaiteilija. Kuuluisaan sirkusperheeseen syntynyt Liana Orfei on eläintenkesyttäjä Orlando Orfein pojantytär ja Moira Orfein serkku. Hän työskenteli lapsesta saakka klovnina, ratsastajana ja eläintenkesyttäjänä. Vaalean, viehättävän ja hienostuneen naisen elokuvaura alkoi 1950-luvun lopussa seikkailu-, peplum- ja komediaelokuvissa. Hän näytteli myös arvostettujen ohjaajien kuten Mario Monicellin, Ettore Scolan, Dino Risin ja Federico Fellinin elokuvissa sekä teatterissa ja televisiossa. ==Elokuvia== * Nefertite – Niilin kuningatar, 1961 * Maciste contro Ercole nella valle dei guai, 1961 * Il gigante di Metropolis, 1961 * Veriveljet, 1962 * La leggenda di Enea, 1962 ==Lähteet== ==Aiheesta muualla== * Internet Movie Database: Liana Orfei Luokka:Italialaiset näyttelijät Luokka:Italialaiset sirkustaiteilijat Luokka:Vuonna 1937 syntyneet Luokka:Elävät henkilöt
Scholl

Scholl voi tarkoittaa: ==Sukunimenä== *Andreas Scholl (s. 1967), saksalainen kontratenori *Aurélien Scholl (1833–1902), ranskalainen kirjailija ja toimittaja *Chiara Scholl (s. 1992), yhdysvaltalainen tennispelaaja *Mehmet Scholl (s. 1970), saksalainen jalkapalloilija *Sophie Scholl (1921–1943), saksalainen vastarintaryhmän jäsen ==Muussa merkityksessä== *Sophie Scholl – viimeiset päivät, Sophie Schollin elämäkertaelokuva vuodelta 2005 *Scholl, aiemmin Dr. Scholl’s, jalkojenhoitoalan tuotemerkki.
Steve Pemberton

Steven James "Steve" Pemberton (s. 1. syyskuuta 1967) on brittiläinen näyttelijä, koomikko, kirjailija, käsikirjoittaja ja ohjaaja. Hänet tunnetaan parhaiten Herrasmiesliigan (The League of Gentlemen) yhtenä jäsenenä, yhdessä Reece Shearsmithin, Mark Gatissin ja Jeremy Dysonin kanssa. Pemberton ja Shearsmith ovat käsikirjoittaneet ja näytelleet komediasarjoissa Psychoville ja Inside No. 9. Hän näytellyt myös televisiosarjoissa Doctor Who, Benidorm, Blackpool, Hävytöntä, Whitechapel, Happy Valley, varjojen laakso ja Mapp and Lucia. ==Koulutus== Pemberton opiskellut Runshawin yliopistossa sekä Bretton Hallin yliopistossa näyttelemistä, ja on koulutukseltaan teatteritaiteen kandidaatti. ==Filmografia== ===Elokuvat=== Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Huomioita 2004 Kuolema Niilillä Death on the Nile Tohtori Bessner 2005 The League of Gentlemen's Apocalypse The League of Gentlemen's Apocalypse Useita rooleja käsikirjoittaja 2005 Lassie Lassie Hynes 2005 Linnunradan käsikirja liftareille The Hitchhiker's Guide to the Galaxy Herra Prosser 2007 The Old Curiosity Shop The Old Curiosity Shop Herra Short 2007 Mr. Bean lomailee Mr. Bean's Holiday Kirkkoherra 2008 Free Jimmy Free Jimmy Mattis 2012 Football Managers Football Managers Oliver käsikirjoittaja ===Televisiosarjat=== Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Huomioita 1999–2002 Herrasmiesliiga The League of Gentlemen Useita rooleja kaudet 1–3 käsikirjoittaja 2000 Gormenghast Gormenghast Professor Mule 2000–2001 Randall and Hopkirk Randall and Hopkirk 2004 Blackpool Blackpool Adrian Marr 2004 Hävytöntä Shameless Eddie Jackson 2005 Hotel Babylon Hotel Babylon 2005 The Last Detective The Last Detective 2005 Under the Greenwood Tree Under the Greenwood Tree Herra Shinar 2007–2015 Benidorm Benidorm Mick Garvey 44 jaksoa 2008 Doctor Who Doctor Who Strackman Lux Jaksot: "Silence in the Library","Forest of the Dead" 2009 Terry Pratchett's Going Postal Terry Pratchett’s Going Postal Drumknott 2009–2011 Psychoville Psyckhoville Useita rooleja käsikirjoittaja 2009–2013 Whitechapel Whitechapel Edward Buchan Käsikirjoitti 2 jaksoa 2013 Heading Out Heading Out Märkä komisario 1 jakso 2014 Mapp and Lucia Mapp and Lucia Georgie Pillson käsikirjoittaja 2014 Happy Valley, varjojen laakso Happy Valley Kevin Weatherill 6 jaksoa 2014–2024 Inside No. 9 Inside No. 9 Useita rooleja käsikirjoittaja ja ohjaaja 2015 Harry Hill in Professor Branestawm Returns Harry Hill in Professor Branestawm Returns Professori Algebrain Luokka:Elävät henkilöt Luokka:Vuonna 1967 syntyneet Luokka:Brittiläiset näyttelijät
Raffaella Carrà

Raffaella Carrà (oikealta nimeltään Raffaella Maria Roberta Pelloni; 18\. kesäkuuta 1943 Bologna – 5. heinäkuuta 2021 Rooma) oli italialainen näyttelijä, laulaja ja televisioesiintyjä. == Ura == Lapsinäyttelijänä aloittanut Carrà työskenteli myöhemmin musiikkikomedioissa, teatterinäytelmissä ja televisioesiintyjänä. Hän valmistui vuonna 1960 Rooman Kokeellisesta elokuvakeskuksesta, mutta sai suurimman suosionsa laulajana, tanssijana ja juontajana lukuisissa televisio-ohjelmissa. Hänen tärkeimpiä elokuviaan ovat La lunga notte del ’43 (1960), Il terrorista (1963) ja I compagni (1963). Raffaella Carràn suosittuja televisio-ohjelmia olivat muun muassa Pronto, Raffaella? 1980-luvulta ja Carramba! Che sorpresa, jota esitettiin 1995–1997 ja 2002. Hän juonsi myös sunnuntaisia Domenica in -viihdemakasiineja. Vuonna 2013 Carrà juonsi kykykilpailua The Voice of Italy. Samana vuonna julkaistiin hänen toiseksi viimeinen musiikkialbuminsa Replay; viimeinen albumi on joululevy Ogni volta che è Natale (2018). Carràn viimeinen televisio-ohjelma oli A raccontare comincia tu (2019), joka edustaa talk- show'n tyylilajia. Raffaella Carràn diskografia on mittava ja hänen levyjään on myyty kymmeniä miljoonia kappaleita. Useat levyistä yltivät kulta- tai platinamyyntiin. Hänen studioalbumeistaan erityisen suosittuja ovat Felicità tà tà (1974) ja Forte forte forte (1976). Carràn tulkitsemista yksittäisistä musiikkikappaleista mainittakoon "A far l'amore comincia tu", "Tanti auguri" ("Hay que venir al sur"), "Dolce far niente" ja "Rumore". Espanja ja espanjan kieli olivat merkittävä osa Raffaella Carràn taiteilijan uraa. Hän debytoi Espanjan televisiossa vuonna 1975 viihdeohjelmassa ¡Señoras y señores!. 1990-luvulla hän emännöi kahta televisio-ohjelmaa Espanjassa, Hola Raffaella ja A las 8 con Raffaella. Vuonna 2020 Carrà teki cameo-roolin omiin lauluihinsa perustuvassa musikaalissa Explota Explota. Carràn musiikki on suosittua Espanjassa, esimerkiksi "A far l'amore comincia tu" kääntyi muotoon "En el amor todo es empezar". Raffaella Carrà oli kuuluisa myös espanjankielisessä Amerikassa. ==Elokuvia== *Maciste kauhujen maassa (1961) *Maciste ja manalan valtiatar (1961) *Odysseus vastaan Hercules (1962) *Giulio Cesare, il conquistatore delle Gallie (1962) ==Lähteet== ==Aiheesta muualla== *Internet Movie Database: Raffaella Carrà *Carrà ulkomaankiertueella Chilessä vuonna 1980 *La Nacion: Murió Raffaella Carrà: la gran estrella de la TV y la música italiana que dejó su sello en la Argentina *Zeit Online: Mit 78 Jahren: Italienische Sängerin Raffaella Carrà gestorben Luokka:Italialaiset laulajat Luokka:Italialaiset näyttelijät Luokka:Italialaiset televisiojuontajat Luokka:Vuonna 1943 syntyneet Luokka:Vuonna 2021 kuolleet
Simon Pagenaud

Simon Pagenaud (s. 18. toukokuuta, 1984 Poitiers, Ranska) on ranskalainen kilpa-autoilija. Pagenaud kilpailee tällä hetkellä IndyCar Series -sarjassa. == Ura == Kilpailtuaan Karting-sarjoissa Pagenaud aloitti kilpauransa Ranskan Formula Campus -sarjassa vuonna 2001. Hän saavutti siellä neljä voittoa ja kuusi paalupaikkaa sijoittuen sarjan loppupisteissä toiseksi. Vuonna 2002 Pagenaud kilpaili Formula Renault West European Cup -sarjassa sijoittuen sarjan kolmanneksi. Vuonna 2003 Pagenaud siirtyi Eurocup Formula Renault -sarjaan saavuttaen yhden voiton ja kaksi palkintosijaa sijoittuen niin ikään sarjan kolmanneksi. Pagenaud jatkoi Eurocup -sarjassa vuonna 2004 saavuttaen kaksi voittoa, kaksi paalupaikkaa ja sijoittui sarjan toiseksi. Vuonna 2005 Pagenaud kilpaili Formula Renault 3.5 -sarjassa saavuttaen 30 pistettä sijoittuen loppupisteissä 16:ksi. Vuonna 2006 Pagenaud siirtyi Yhdysvaltoihin ja kilpaili Champ Car Atlantic -sarjassa ja voitti sarjan mestaruuden. Vuonna 2007 Pagenaud ajoi Champ Car World Series -sarjassa sijoittuen sarjassa kahdeksanneksi. Vuodet 2008-2013 Pagenaud kilpaili American Le Mans Series -sarjassa voittaen sarjan mestaruuden vuonna 2010. Vuodesta 2011 Pagenaud on kilpaillut IndyCar -sarjassa. Tähän mennessä hänen paras sijoitus sarjassa on kolmas vuodelta 2013. Pagenaud on myös osallistunut Le Mansin 24 tunnin ajoon vuosina 2008-2011. Vuonna 2011 hän sijoittui kokonaiskilpailussa toiseksi. Lisäksi hän on ajanut urallaan European Le Mans Series, V8 Supercars ja Intercontinental Le Mans Cup -sarjoissa. Vuonna 2016 Pagenaud voitti IndyCar Series - sarjan mestaruuden == Lähteet == Luokka:Ranskalaiset autourheilijat Luokka:Formula Renault 3.5 -kuljettajat Luokka:Champ Car -kuljettajat Luokka:American Le Mans Series -kuljettajat Luokka:Vuonna 1984 syntyneet Luokka:Elävät henkilöt
Benidorm (televisiosarja)

Benidorm on brittiläinen tilannekomediasarja, jonka on luonut Derren Litten. Sarja alkoi ITV-kanavalla vuonna 2007. Suomessa sarjaa on esittänyt Yle TV1. Sarjassa seurataan Benidormin kaupungissa Espanjassa sijaitsevan hotellin henkilökunnan ja siellä lomailevien brittituristien edesottamuksia. ==Juoni== Solanan lomakeskuksessa Costa Blancalla vierailee kirjava joukko brittituristeja mahdottomineen vaatimuksineen. Vakiovieraita ovat muun muassa Janice (Siobhan Finneran) ja Mick (Steve Pemberton) Garveyn perhe ja Madge- anoppi (Sheila Reid), Geoff Maltby (Johnny Vegas), ja hänen äitinsä Noreen Maltby (Elsie Kelly) sekä parinvaihtoa harrastavat Jacqueline (Janine Duvitski) ja Donald (Kenny Ireland) Stewart. Vuonna 2014 sarjaan saapui Dyken perhe. Hotellin työntekijöita ovat muun muassa baarimikko Mateo Castellanos (Jake Canuso), Liam Conroy (Adam Gillen), naiseksi pukeutuva Lesley (Tim Healy). Alun perin sarjassa hotellinjohtaja oli Janey York (Crissy Rock), mutta hänet korvasi vuonna 2012 Joyce Temble-Savage (Sherrie Hewson). York palasi sarjaan kumminkin vuonna 2015. Hotellin omistaja, Crystal Hennessy-Vass (Joan Collins) on vieraillut sarjassa muutaman kerran. ==Rooleissa== Rooli Näyttelijä Jaksot Vuodet Mateo Castellanos Jake Canuso 1x01– 2007– Michael Garvey Oliver Stokes 1x01–7x?? 2007–2015 Mick Garvey Steve Pemberton 1x01–7x?? 2007–2015 Janice Garvey Siobhan Finneran 1x01–7x?? 2007–2015 Madge Harvey Sheila Reid 1x01–7x?? 2007–2015 Jacqueline Stewart Janine Duvitski 1x01– 2007– Glynn Flint Alan David 7x?? 2015- Les/Lesley Marshall Tim Healy 3x02–3x03, Sx02– 2009, 2010– Kenneth du Beke Tony Maudsley 4x01– 2011– Liam Conroy Adam Gillen 4x01– 2011– Joyce Temple-Savage Sherrie Hewson 5x01– 2012– Clive Dyke Perry Benson 6x01– 2014– Tiger Dyke Danny Walters 6x01– 2014– Tonya Dyke Hannah Waddingham 6x01– 2014– Bianca Dyke Bel Powley 6x02– 2014– Terri Dyke Charlotte Eaton 7x?? 2015- Asa Elliott Himself Sx02, 5x01– 2010, 2012– Geoff "The Oracle" Maltby Johnny Vegas 1x01–3x06, 7x??– 2007–2009, 2015– Noreen Maltby Elsie Kelly 1x01–5x07, 7x??– 2007–2012, 2015– Janey York Crissy Rock 1x01–4x06, 5x06, 7x??– 2007–2011, 2012, 2015- Gavin Ramsbottom Hugh Sachs 1x01–3x06, 4x01–5x07 2007–2009, 2011–2012 Martin Weedon Nicholas Burns 1x01–3x06, 6x03–6x04 2007–2009, 2014 Donald Stewart Kenny Ireland 1x01–6x07 2007–2014 Troy Ramsbottom Paul Bazely 1x01–3x06, 4x06 2007–2009, 2011 Kate Weedon Abigail Cruttenden 1x01–Sx01, 3x05–3x06 2007–2009 Chantelle "Telle" Garvey Hannah Hobley 1x01–3x06 2007–2009 Mel Harvey Geoffrey Hutchings 2x01–3x06 2008–2009 Jack Elliott Jordan 2x06–Sx01, 5x02 2008–2009, 2012 Brandy Sheridan Smith 3x01–3x04 2009 Sam Wood Shelley Longworth 4x01–5x07 2011–2012 Natalie Jones Kathryn Drysdale 4x01–4x06 2011 Pauline Maltby Selina Griffiths 4x02–4x06 2011 Trudy Michelle Butterly 5x01–5x07 2012 Carmen York Alba Ortega 5x02–5x06 2012 Cyril Babcock Matthew Kelly 5x02, 6x05–6x07 2012, 2014 Crystal Hennessy-Vass Joan Collins 6x07, 7x05, 8x07 2014, 2015, 2016 ==Lähteet== Luokka:2000-vuosikymmenen brittiläiset tilannekomediat Luokka:2010-luvun brittiläiset tilannekomediat Luokka:BBC:n televisio-ohjelmat
Olle Åhlund

Sten Olov ”Olle” Åhlund (22. elokuuta 1920 Degerfors – 11. helmikuuta 1996 Degerfors) oli ruotsalainen jalkapalloilija ja olympiamitalisti. Åhlund kuului Ruotsin maajoukkueeseen sen voittaessa olympiapronssia Helsingissä 1952. Hän oli mukana myös Ruotsin MM-pronssijoukkueessa Brasiliassa 1950 ilman peliaikaa. Vuonna 1951 Åhlund palkittiin Guldbollenilla.Ruotsin olympiakomiteaOlympics at Sports-Reference.com == Lähteet == * Profiili Ruotsin olympiakomitea * Olle Åhlund Bio, Stats and Results Olympics at Sports-Reference.com === Viitteet === Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1920 syntyneet Luokka:Vuonna 1996 kuolleet
Gösta Sandberg

Gösta Oskar Leonard ”Knivsta” Sandberg (6. elokuuta 1932 Knivsta – 27. huhtikuuta 2006 Tukholma) oli ruotsalainen jalkapalloilija, jalkapallovalmentaja ja olympiamitalisti. Hän pelasi myös jääkiekkoa ja jääpalloa maajoukkuetasolla. Sandberg kuului jalkapallossa Ruotsin maajoukkueeseen sen voittaessa olympiapronssia Helsingissä 1952. Vuonna 1956 hänet palkittiin Guldbollenilla.Ruotsin olympiakomiteaOlympics at Sports- Reference.com Sandberg pelasi miesten maaotteluita myös jääkiekossa ja jääpallossa, joista ensimmäisessä hän voitti EM-pronssia Sveitsissä 1961. Sandberg kuoli 73-vuotiaana 27. huhtikuuta 2006 oltuaan palaamassa kotiin Tukholman paikallisottelusta.http://www.aftonbladet.se/sportbladet/fotboll/article10810066.ab == Lähteet == * Profiili Ruotsin olympiakomitea * Gösta Sandberg Bio, Stats and Results Olympics at Sports-Reference.com === Viitteet === Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Ruotsalaiset jääkiekkoilijat Luokka:Ruotsalaiset jääpalloilijat Luokka:Ruotsalaiset olympiamitalistit Luokka:Vuonna 1932 syntyneet Luokka:Vuonna 2006 kuolleet
Puolan sotatila

thumb|Mielenosoittajia kadulla sotatilan aikaan Puolan sotatila oli kenraali Wojciech Jaruzelskin julistama poikkeustila, jolla pyrittiin nujertamaan Solidaarisuus. Solidaarisuus-liike oli itäblokin maiden ensimmäinen itsenäinen ammattiliittofederaatio, joka oli saanut alkunsa useiden työläisten lakkojen seurauksena. Solidaarisuus kehittyi pian poliittiseksi liikkeeksi ja sen kasvava suosio huolestutti maan kommunistijohtoa ja Neuvostoliittoa. Tyytymättömyys oli laajaa kommunistijohtoa kohtaan, jota pidettiin korruptoituneena. Neuvostoliitto pelkäsi menettävänsä Puolan, joka oli sille läheinen liittolainen ja Varsovan liiton tärkeimpiä maita. Neuvostoliitto painostikin Jaruzelskia julistamaan sotatilan Puolaan, jolla varmistettaisiin maan pysyminen kommunistisena ja Neuvostoliiton vaikutuspiirissä. Neuvostoliitto järjesti sotaharjoituksia Puolan rajoilla tehostaakseen painostustaan. Puolan kommunistipuolueen ensimmäiseksi sihteeriksi noussut Jaruzelski julisti maahan sotatilan 13.12.1981 sanoen sen olevan ainoa keino pelastaa maa sisäiseltä kaaokselta ja neuvostomiehitykseltä. Poikkeustilan aikana ei ollut lupaa esimerkiksi lakkoilla, pitää yllä tunnuksia tai erityisiä univormuja tai pitää julkisia kokouksia ilman ylimpien auktoriteettien lupaa. Myös ulkonaliikkumiskieltoja ja matkustuskieltoja asetettiin ja puhelinkeskusteluita ja postia sensuroitiin. Puolan rajat ja ilmatila suljettiin. Tuhansia oppositioaktivisteja ja Solidaarisuus- liikkeeseen kuuluvia (muun muassa Solidaarisuus-liikkeen johtaja Lech Wałęsa) vangittiin. Useita kuoli sotatilan aikana. Puolasta kotoisin ollut paavi Johannes Paavali II otti kantaa kotimaassaan tapahtuneisiin väkivaltaisuuksiin ja kehotti osapuolia lopettamaan väkivaltaisuudet. Sotatila kumottiin virallisesti 22.7.1983. Maan kommunistijohto onnistui tavoitteessaan. Puolassa kytenyt vastarinta nujerrettiin kovalla kädellä, eikä Solidaarisuus-liike kyennyt vastustamaan kommunismidiktatuuria sotatilan aikana. Sotatilalla oli suuri vaikutus siihen, ettei muualla itäblokin maissa esiintynyt levottomuuksia ennen kuin Mihail Gorbatšov nousi valtaan Neuvostoliitossa. Sotatilan jälkeen maan hallinto pehmensi otettaan hieman ja vapautti poliittisia vankeja. Solidaarisuus-liikkeen ei kuitenkaan annettu jatkaa toimintaansa. Vuonna 2014 kuollut Jaruzelski puolusti vuosien 1981–1983 sotatilaa. Hänen mukaansa sillä estettiin maan ajautuminen sisällissotaan tai Neuvostoliiton miehityksen kohteeksi. Yhdysvaltalaisten vakoilusatelliittien mukaan mikään ei viitannut siihen, että Neuvostoliitto olisi suunnitellut miehitysoperaatiota joulukuussa 1981. Myös Nato on lähteissään kiistänyt väitteen, jonka mukaan Neuvostoliitto olisi suunnitellut joukkojen lähettämistä Puolaan. Jaruzelski haluttiin tuomita sotatilan ajan ihmisoikeusrikkomuksista, mutta hän vältti tuomion vedoten heikkoon terveydentilaansa. ==Lähteet== == Aiheesta muualla == Luokka:Puolan historia Luokka:Kylmä sota Luokka:1981 Luokka:1983
Zoran Barisic

Zoran Barisic (s. 22. toukokuuta 1970) on itävaltalainen jalkapallovalmentaja ja entinen keskikenttäpelaaja. Hän toimii Rapid Wienin teknisenä johtajana ja päävalmentajana. ==Ura pelaajana== Wiener Sport-Clubissa uransa aloittanut Barisic pelasi uransa menestysvuodet Rapid Wienissä 1990-luvun puolivälissä. Hän oli yksi Rapidin legendaarisen menestysjoukkueen pelaajista Carsten Janckerin. Trifon Ivanovin ja Peter Schöttelin rinnalla. Barisic juhli Rapidin paidassa Itävallan Bundesliigan mestaruutta ja pelasi toisen puoliajan Cup- voittajien cupin finaalissa 1996, kun Rapid hävisi Paris Saint-Germainille 1–0. Barisic siirtyi tammikuussa 1997 Rapidista FC Linziin, josta hän siirtyi kuitenkin jo kesällä FC Tirol Innsbruckiin. Innsbruckissa Barisic oli avainpelaajia Kurt Jaran ja Joachim Löwin voitokkaissa ryhmissä, jotka voittivat kolme perättäistä liigamestaruutta 2000-luvun alussa. Kolmannen mestaruuden jälkeen Barisic siirtyi FC Admira Wacker Mödlingiin. Hän lopetti pelaajauransa Itävallan Regionalligassa SC Eisenstadtin joukkueessa vuonna 2005.Zoran Barisic ==Ura valmentajana== Valmennusuransa Barisic aloitti syyskuussa 2006 Peter Pacultin apuvalmentajana Rapid Wienissä. Hän voitti Pacultin aisaparina Itävallan mestaruuden 2008. Kesällä 2009 hän siirtyi edustusjoukkueen valmennustiimistä juniorivalmentajaksi. Huhtikuussa 2011 hän korvasi potkut saaneen Pacultin Rapidin päävalmentajana.Zoki Barisic folgt Pacult interimsmäßig bei Rapid Pesti jäi kymmenen ottelun mittaiseksi, ja kesällä 2011 hän siirtyi reservijoukkueen valmentajaksi Peter Schöttelin tullessa edustusjoukkueen päävalmentajaksi.Schöttel neuer Rapid-Trainer Huhtikuussa 2013 Barisic palasi jälleen Rapidin päävalmentajaksi, nyt erotetun Schöttelin tilalle.Mehr Kommunikation: Das erste Rapid-Training unter Schöttel-Nachfolger Zoran Barisic Barisicin johdolla Rapid jahtasi kuumeisesti ensimmäistä liigamestaruutta sitten kauden 2007–2008, mutta joutui kolme kertaa tyytymään Bundesliigan kakkossijaan. Lähimmäs joukkue pääsi kaudella 2014–2015, kun ero FC Red Bull Salzburgiin oli vain kuusi pistettä. Kesäkuun alussa 2016 Rapid Wien erotti Barisicin tehtävistään.Rapid und Trainer Barisic trennen sich Helmikuussa 2017 Barisicista tuli Turkin Superliigassa pelaavan Karabüksporin päävalmentaja.Ex-Rapid-Coach Barisic neuer Trainer von Karabükspor Hän sai potkut seurasta jo kauden jälkeen. Syyskuusta joulukuuhun 2018 hän toimi Olimpija Ljubljanan päävalmentajana.Zoran Barisic Kesällä 2019 Barisic palasi Rapid Wienin organisaatioon, kun hänestä tuli seuran tekninen johtaja.Zoran Barisic ist neuer Sportgeschäftsführer bei Rapid Wien Lokakuussa 2022 hän otti hoitaakseen myös seuran päävalmentajan tehtävät Ferdinand Feldhoferin saatua potkut.Zoran Barišić: Lösung oder Mitgrund der Rapid-Krise? ==Meriitit== ===Pelaajana=== * Itävallan mestaruus (4): 1996, 2000, 2001, 2002 * Itävallan cup: 1995 * Cup-voittajien cup **Finalisti: 1996 ===Valmentajana=== * Itävallan mestaruus **Hopeaa (3): 2014, 2015, 2016 ==Lähteet== Luokka:Itävaltalaiset jalkapallovalmentajat Luokka:Itävaltalaiset jalkapalloilijat Luokka:Vuonna 1970 syntyneet Luokka:Elävät henkilöt
Hirvijärvi (Ikaalinen)

Hirvijärvi on Pirkanmaalla Ikaalisissa Sisätössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Hirvijärvi on osa Juurijärven-Hulppojärven valuma-aluetta. == Maantietoa == Järven pituus on 500 metriä, leveys 250 metriä ja sen pinta- ala on 6,8 hehtaaria. Se sijaitsee heti Sisätön kylän pohjoispuolella. Se on Juurijärven laskuojan läpivirtausjärvi, vaikka siihen laskeekin muutama muukin oja. Siihen laskee idästä Vehkalammen länsipuolen soiden kuivatusvedet sekä pari lyhyttä pelto-ojaa. Järven pohjoispäähän laskee Peipunlammesta lähtevä oja, jonka alajuoksua kutsutaan Peipunkoskeksi. Järven eteläpäästä lähtee neljä kilometriä pitkä Sisätönjoki, joka kulkee Sisätön kylän halki ja laskee lopuksi Vahojärveen. Rantaviivan pituus on 1,3 kilometriä. Ranta on pääosin metsää, mutta eteläpäässä on rannan vaikutuspiirissä peltomaata. Sen lähiympäristössä on sijainnut kaksi maatilaa, mutta nykyään siellä on enää kolme vapaa-ajan asuntoa ja yksi kiinteistö. Sinne johtaa tiet yhdystieltä 13287. == Lähteet == Luokka:Juurijärven–Hulppojärven valuma-alue Luokka:Ikaalisten järvet Luokka:Sisättö
Kämäri

Kämäri tarkoittaa muun muassa seuraavia: ==Paikkoja== * Kämäri, jääpallo- ja pesäpallokenttä Varkaudessa ==Henkilöitä== * Lassi Kämäri (s. 1961), kirjailija * Vesa Kämäri (s. 1943), kenraaliluutnantti Luokka:Luettelot henkilöistä sukunimen mukaan
Pariisin alueliitos 1860

thumb|Pariisin arrondissementit ennen vuotta 1860 Pariisin alueliitos 1860 oli Ranskassa Seinen departementissa vuoden 1860 alussa toteutettu kuntaliitos, jossa kaikkiaan 11 kuntaa lakkautettiin ja niiden alue liitettiin kokonaan tai suurimmaksi osaksi Pariisiin. Pariisin raja siirrettiin vuonna 1788 tullivalvontaa varten rakennetun, nykyisten keskimmäisten bulevardien paikalla sijainneelta muurilta (Enceinte des Fermiers généraux) noin kaksi kilometriä ulommaksi, Thiersin vuonna 1843 rakennuttaman puolustusmuurin kohdalle eli pääosin nykyiselle paikalleen. Aiheena alueliitokseen olivat Pariisissa Georges-Eugène Haussmannin johdolla suoritetut laajat uudisrakennustyöt, Alueliitoksesta päätettiin Napoleon III:n 16. kesäkuuta 1859 annetulla lailla, Loi sur l'extension des Limites de Paris ("Laki Pariisin rajojen laajentamisesta.") Alueliitoksen yhteydessä Pariisin arrondissementtien lukumäärä kasvoi 12:sta 20:een. Pariisiin ennestään kuuluneista alueista muodostettiin nykyiset 1.–11. arrondissementit sekä osa 12. arrondissementtia, mutta niidenkin rajoja muutettiin ja ne numeroitiin kokonaan uudestaan. Pariisiin liitetyistä alueista taas muodostettiin nykyiset 13.–20. arrondissementit sekä osa 12. arrondissementtia. Vuodesta 1860 lähtien Pariisin rajat ovat pysyneet muutoin lähes muuttumattomina, paitsi että vuonna 1929 Pariisiin liitettiin laajat viheralueet Bois de Boulogne ja Bois de Vincennes. == Lakkautetut kunnat== Seuraavien neljän kuntien alue liitettiin kokonaisuudessaan Pariisiin: * Belleville (liitettiin Pariisin 19. ja 20. arrondissementteihin) * Grenelle (liitettiin Pariisin 15. arrondissementtiin) * La Villette (liitettiin Pariisin 19. arrondissementtiin) * Vaugirard (liitettiin Pariisin 14. ja 15. arrondissementteihin) Myös seuraavat kunnat lakkautettiin. Niiden alueesta Thiersin puolustusmuurin sisäpuolella sijainnut osa liitettiin Pariisiin, muurin ulkopuolinen osa johonkin muuhun naapurikuntaan seuraavasti: Lakkautettu kunta Pariisin arrondissementti, johon osa kunnan entisestä alueesta liitettiin Kunta tai kunnat, joihon muu osa lakkautetun kunnan entisestä alueesta liitettiin Auteuil 16. Boulogne Batignolles-Monceau 17. Clichy Bercy 12. Charenton-le-Pont Charonne 20. Montreuil ja Bagnolet La Chapelle 18. Saint-Ouen, Saint-Denis ja Aubervilliers Montmartre 18. Saint-Ouen Passy 16. Boulogne == Kunnat, joista siirrettiin alueita Pariisiin == Myös seuraavista kunnista niihin kuuluneet, Thiersin puolustusmuurin sisäpuolella sijainneet alueet liitettiin Pariisiin, mutta näiden kuntien jäljelle jäänyt osa jäi edelleen omaksi kunnakseen. * Neuilly- sur-Seine * Clichy * Saint-Ouen * Aubervilliers * Pantin * Prés-Saint-Gervais * Saint-Mandé * Bagnolet * Ivry * Gentilly * Montrouge * Vanves * Issy == Lähteet == Luokka:Pariisin historia Luokka:1860 Luokka:Kuntaliitokset
Hydraulinen kiilaaminen

Hydraulinen kiilaus on menetelmä, jossa hydraulipaineen ja perinteisen kiilamuodon aiheuttaman voiman avulla kiilataan kivi, kallio tai betoni rikki. Hydraulikiila on louhintatyökalu jolla tehdään kiven, kallion tai betonin kiilausta tavoitteena rikkoa materiaali poiskuljetusta tai jatkojalostusta. Hydraulisylinteri ja kiilat on liitetty yhteen työkaluksi, joista pienimpiä voidaan käyttää käsikäyttöisesti ja suuremmat kiilat liitetään erilaisilla kiinnitystavoilla kaivukoneeseen, nosturiin tai vastaavaan laitteeseen. Kiilassa on sisäkiila ja ulkokiilat, jotka laajenevat sisäkiilan työntöliikkeestä ja rikkovat kiven, kallion tai betonin. Nestepaine ja -virtaus tehdään erillisellä hydraulikoneikolla, tai otetaan suoraan kaivurin tai nosturin hydraulijärjestelmästä. Kiilaus edellyttää aina porareiän, joka on mitoitettu vastaavalle kiilakoolle. Reikä tulee porata riittävän syväksi, jotta ulostuleva kiilan kärki ei tavoita reiän pohjaa. Hydraulista kiilausta käytetään ns. tarvekivien louhinnassa vaihtoehtona perinteiselle käsin kiilaukselle, jossa käsi-, tai hydraulivasaralla lyödään kiiloja halkeamisen aikaan saamiseksi. Tarvekiven kiilauksessa tavoitteena on mahdollisimman suora leikkuupinta. Tuottavuuden ja turvallisuuden lisäämiseksi tarvekiven louhintaan on kehitetty hydraulinen rivikiila, jossa on useampia kiiloja ripustettu niitä kannattelevaan palkkiin. Kiilat on varustettu keventäjillä niiden paikoittamisen helpottamiseksi. Koko kiilalaite on usein varustettu kauko-ohjauksella, jolloin laitteen käyttäjä voi pysytellä vaara-alueen ulkopuolella. Muussa kuin tarvekivien louhinnassa tavoitteena on materiaalin rikkominen pienemmäksi pois kuljettamista ja jatkokäsittelyä varten. Hydraulinen kiilaus sopii moneen louhintakohteeseen ja on tehokas, turvallinen, tärinätön, pölytön, lähes kemikaaliton eikä aiheuta erityistoimia kuten louhintakohteen peittämistä tai liikenteen pysäyttämistä lentävien irtokappaleiden varalta. Parhaiten hydraulinen kiilaus toimii erittäin kovilla materiaaleilla kuten graniitti. Hydraulisen kiilauksen edut ovat parhaimmillaan louhintakohteissa, joissa räjähdysaineiden tai kemikaalien käyttö on haasteellista tai kokonaan kielletty. Luokka:Hydrauliikka
Shani Tarashaj

Shani Tarashaj (s. 7. helmikuuta 1995 Hausen am Albis, Sveitsi) on sveitsiläinen jalkapalloilija. Pelipaikaltaan hän on hyökkääjä. Tarashaj edustaa Englannin Valioliigassa pelaavaa Evertonia.Shani Tarashaj Soccerway- sivustolla Tarashaj pelasi ensimmäisen ottelunsa Sveitsin Superliigassa 2. elokuuta 2014, kun hänen edustamansa Grasshopper Club Zürich pelasi kotonaan maalittoman tasapelin FC Sionia vastaan. Yhteensä hän pelasi 19 sarjaottelua ja teki yhden maalin kaudella 2014–2015. Tammikuussa 2016 Englannin Valioliigassa pelaava Everton hankki hänet, mutta lainasi hänet saman tien loppukaudeksi takaisin Grasshoppersiin. Kaudella 2015–2016 Tarashaj pelasi seurassa yhteensä 33 liigaottelua ja teki 11 maalia. Sveitsin A-maajoukkueessa Tarashaj pelasi ensimmäisen ottelunsa 25. maaliskuuta 2016, kun Sveitsi hävisi Irlannille 0–1. Hänet valittiin EM-kilpailuihin 2016. Ennen EM-kisoja Tarashaj oli pelannut A-maajoukkueessa vain neljä ystävyysottelua. == Lähteet == Luokka:Sveitsiläiset jalkapalloilijat Luokka:Vuonna 1995 syntyneet Luokka:Elävät henkilöt
Suomen Apteekkariliitto

Suomen Apteekkariliitto (Finlands Apotekareförbund ry) on vuonna 1897 perustettu yksityisten apteekkareiden muodostama yhdistys, joka keskittyy suomalaisen apteekkitoiminnan kehittämiseen, tuottaa jäsenilleen apteekkiliikkeen harjoittamista tukevia palveluita ja valvoo jäsentensä etuja. Lähes kaikki Suomen apteekkarit kuuluvat liittoon.http://www.apteekkariliitto.fi/liitto.html Viitattu 8.6.2016 == Lähteet == Luokka:Suomalaiset apteekit Luokka:Suomalaiset järjestöt
Matti Purasjoki

Matti Heimo Juhani Purasjoki (15. joulukuuta 1944 Helsinki – 4. joulukuuta 2024 Porvoo)Kuolinilmoitus. Helsingin Sanomat 15.12.2024, sivu C 26. oli Kilpailuviraston ylijohtaja. Koulutukseltaan hän oli kauppatieteen lisensiaatti. Hänen molemmat vanhempansa olivat biologeja, mutta hän itse hakeutui opiskelemaan kauppatieteitä – omien puheidensa mukaan siksi, että Kauppakorkeakouluun oli kotoa sama kävelymatka kuin Arkadiankadun toisella puolella sijaitsevaan Töölön yhteislyseoon, josta hän kirjoitti ylioppilaaksi 1963. Hän valmistui ekonomiksi 1966, kauppatieteiden kandidaatiksi 1968 ja lisensiaatiksi 1975. Työuransa hän aloitti Teollistamisrahastosta, jossa hän työskenteli yritystutkijana 1969–1971. Tämän jälkeen hän oli erikoistutkijana Kauppa- ja teollisuusministeriössä, josta hän siirtyi Elinkeinohallitukseen ensin toimistopäälliköksi ja myöhemmin ylijohtajaksi. Kilpailuvirasto (vuodesta 2013 Kilpailu- ja kuluttajavirasto) perustettiin 1988, ja Purasjoesta tuli sen ensimmäinen ylijohtaja. Hän jäi tästä tehtävästä eläkkeelle vuoden 2004 lopussa. Vuonna 2006 Kauppa- ja teollisuusministeriö pyysi häntä selvittämään pohjoismaisten sähkömarkkinoiden toimivuutta. Hän totesi saman kuin Ruotsin kilpailuvirasto aikaisemmin: sähköntuotanto on keskittynyt liian harvoille. Hän ehdotti Fortumin hallitsevan markkina-aseman rajaamista ja kilpailun lisäämistä sähkömarkkinoilla. Seuraavaksi hän selvitti vuonna 2009 kaavoituksen ja tonttipolitiikan merkitystä kaupan kilpailun edistäjänä. Hän esitti, että tontit pitäisi luovuttaa kaupalle kilpailun kautta. Tämä on kuitenkin ongelmallista, jos tontti on ennestään kaupan omistuksessa. == Lähteet == * Anja Pankasalo (toim): 1919–1994 Helsingin Koelyseo – Töölön Yhteislyseo- Etu-Töölön yläaste ja lukio 75 vuotta, Helsinki 1994 (s. 175) ISBN 952-90-5512-9 * === Viitteet === Luokka:Valtionlaitosten johtajat Luokka:Vuonna 1944 syntyneet Luokka:Vuonna 2024 kuolleet
Flaviinit

Flaviinit ovat orgaanisia yhdisteitä, joiden rakenteessa on 7,8-dimetyyli- isoalloksatsiinirakenne. Useat ryhmän yhdisteistä ovat hapettuneessa muodossaan väriltään keltaisia ja pelkistyneinä värittömiä. Biologisesti tärkeitä flaviineja ovat muun muassa riboflaviini, lumiflaviini, flaviinimononukleotidi ja flaviiniadeniinidinukleotidi. Ne ovat tyypillisiä kofaktoreita useille entsyymeille, jotka katalysoivat hapetus- ja pelkistysreaktioita. Näitä proteiineja kutsutaan flavoproteiineiksi. Synteettisesti flaviineja voidaan valmistaa o-fenyleenidiamiinijohdannaisten ja alloksaanin välisellä reaktiolla. Synteettisiä flaviineja käytetään muun muassa antioksidantteina ja UV-säteilyä absorboivina aineina. ==Lähteet== Luokka:Orgaaniset yhdisteet
Karl Gottlieb Behm

Karl Gottlieb Behm (17. joulukuuta 1823 – 29. kesäkuuta 1857) oli Viipurissa vaikuttanut pietarinsaksalainen teologi. Hänet tunnetaan vuonna 1853 perustamastaan saksankielisestä Behmin koulusta, joka oli aikansa merkittävimpiä suomalaisia oppilaitoksia. == Henkilöhistoria == Pietarissa syntyneen Behmin isä oli Tallinnasta kotoisin ollut baltiansaksalainen Joachim Christian Behm. Hän valmistui teologian kandidaatiksi Tarton yliopistosta ja saapui Viipuriin 1852 perustamaan uutta sisäoppilaitosta samana vuonna suljetun Peter Wilhelm Nokelinin koulun korvaajaksi. Behmin koulu aloitti toimintansa Papulan kaupunginosassa vuotta myöhemmin. Behm ei ennen äkillistä kuolemaansa ehtinyt johtaa kouluaan kuin neljän vuoden ajan. Hän onnistui kuitenkin luomaan sille maineen arvostettuna oppilaitoksena, jonne hakeuduttiin myös Viipurin ulkopuolelta aina Venäjää ja Baltiaa myöten. Behmin kuoleman jälkeen koulun johtajaksi tuli saksalainen matemaatikko Friedrich Fredrik Seidler, kunnes se lopetti toimintansa vuonna 1881. Karl Gottlieb Behmin puoliso, Hiidenmaan Reigin kirkkoherran tytär Ida Behm, s. Rinne, puolestaan johti Viipurissa toiminutta saksankielistä tyttökoulua vuodesta 1870 lähtien. == Lähteet == Luokka:Teologit Luokka:Opettajat Luokka:Baltiansaksalaiset Luokka:Vuonna 1823 syntyneet Luokka:Vuonna 1857 kuolleet
Christian Kabasele

Christian Kabasele (s. 24. helmikuuta 1991 Lubumbashi, Zaire) on belgialainen jalkapalloilija. Hänen pelipaikkansa on puolustaja. Hän edustaa Italian Serie A:ssa pelaavaa Udinesea. Kabaselen ura alkoi vuonna 2008 Eupenissa. Hän siirtyi tammikuussa 2011 lainalle Mecheleniin, jossa hän pelasi neljä ottelua ja teki yhden maalin. Elokuussa 2011 Kabasele siirtyi bulgarialaiseen Ludogorets Razgrad, jossa pelasi 11 ottelua tehden niissä kolme maalia. Elokuussa 2012 hän siirtyi takaisin kotimaahansa kasvattajaseura Eupeniin. Pelattuaan Eupenissa 54 ottelua, joissa hän teki kuusi maalia, hän siirtyi heinäkuussa 2014 KRC Genkiin vapaalla siirrolla. Hän pelasi Genkissä kaksi kautta ja teki 76 liigaottelussaan kuusi maalia. Kabasele siirtyi kesällä 2016 englantilaisseura Watfordiin. Hän pysyi seurassa seitsemän kautta, joista viisi kautta Valioliigassa. Hän pelasi Valioliigassa 108 ottelua, joissa hän teki neljä maalia, ja mestaruussarjassa 45 ottelua, joissa hän teki kaksi maalia. Kabasele siirtyi kesällä 2023 italialaisseura Udineseen. Kabasele on edustanut Belgiaa useissa nuorisomaajoukkueissa. Miesten maajoukkueessa hän on pelannut kaksi ottelua, Alankomaita vastaan marraskuussa 2016 ja Japania vastaan marraskuussa 2017. Hänet valittiin Ranskan EM–kilpailujen 2016 kokoonpanoon mutta kisoissa hän ei pelannut yhtään ottelua. == Lähteet == Luokka:Belgialaiset jalkapalloilijat Luokka:Vuonna 1991 syntyneet Luokka:Elävät henkilöt